จุดตัดสินใจบนฐานดีที่สุด
เงื่อนไข มองข้ามไม่ได้,อย่าลืมว่าปี 2562 ภารกิจสำคัญอย่างหนึ่งของประเทศไทยคือการได้เป็นประธานอาเซียน เพราะวงรอบมาถึงเรียงตามลำดับชื่อประเทศ,ครั้งหนึ่งสมัยที่นายอภิสิทธิ์ เวชชาชีวะ เป็นนายกฯ ไทยในฐานะประธานอาเซียนได้จัดประชุมอาเซียนที่พัทยา มีผู้นำหลายประเทศมาร่วม นอกเหนือจากชาติสมาชิกอาเซียน,ปัญหาก็คือมีการล้มการประชุมด้วยกลุ่มเสื้อแดง ที่บุกเข้าไปในสถานที่จัดประชุมในลักษณะใช้ความรุนแรงบรรดาผู้นำชาติต่างๆต้องหนีกันอลหม่าน เกรงว่าจะได้รับอันตราย,เป็นความเสียหายยากที่จะประเมินได้,จากวันนี้มาถึงปี 2562 ที่ไทยจะต้องเป็นประธานอาเซียน ซึ่งจะต้องมีการจัดประชุมหลายระดับ น่าจะถึง 100 ครั้งด้วย,เพื่อไม่ให้เกิดความผิดพลาด ไม่ว่าจะกรณีใดก็ตาม ล้วนเป็นเรื่องที่จะต้องป้องกันไม่ให้เกิดเหตุใดๆขึ้นมาเป็นอันขาด,นับแต่ความเหมาะสมของผู้นำประเทศ ในฐานะประธานอาเซียน เพราะสถานการณ์ทางการเมืองของไทยอยู่ในห้วงหัวเลี้ยวหัวต่อที่จะไปสู่การเลือกตั้ง,การกำหนดวันเลือกตั้งต้องชัดเจน เพื่อให้สอดรับกับการเป็นเจ้าภาพจัดประชุมอาเซียนจึงมีความสำคัญไม่น้อย,หากว่ากันตาม กกต. วันเลือกตั้งคือวันที่ 24 ก.พ.62 น่าจะเหมาะสมอย่างหนึ่ง เนื่องจากระหว่างต้นปีที่ต้องมีการจัดโปรแกรมการประชุมอาเซียนล่วงหน้าได้,ที่สำคัญคือการที่จะได้นายกรัฐมนตรีคนใหม่ ภายใต้กติกาประชาธิปไตยที่สังคมโลกให้การยอมรับ,จะได้ไม่มีการสร้างเหตุหรือเงื่อนไขทำให้ประเทศเสียหน้า,ผมว่าเรื่องนี้ทางรัฐบาลและ คสช.คงคิดกันอยู่เหมือนกันว่า ควรจะดำเนินการอย่างไร เพื่อให้เกิดความเหมาะสมและสอดรับกับความเป็นจริง,คืออย่าคิดว่าใครจะเป็นนายกฯ แต่คิดถึงชาติบ้านเมืองเป็นหลัก,การที่ พล.อ.ประยุทธ์ จันทร์โอชา นายกฯ ได้ประกาศชัดเจนแล้วว่า จะมีการประชุม คสช.วันที่ 28 ส.ค.61 เพื่อพิจารณาสิ่งที่เป็นอุปสรรคในการเลือกตั้งอย่างน้อยก็ 6 ประเด็น ที่รองนายกฯวิษณุ เครืองาม ได้หารือกับ กกต. และกฤษฎีกามาแล้ว,เพื่อให้เกิดความรวดเร็วจึงต้องงัด ม.44 มาใช้,เป็นการปลดล็อกทางการเมืองเพื่อให้พรรคการเมืองแต่ละพรรคจะได้เตรียมความพร้อม ทั้งการเคลื่อนไหวทางการเมือง การหาสมาชิกเพิ่มเติม การเลือกหัวหน้าพรรค กรรมการบริหารพรรค และการจัดทำไพรมารีโหวต,ต่างๆเหล่านี้คือสิ่งที่นักการเมืองเรียกร้องมาตลอด,แม้ว่าจะยังไม่ถึงขั้นที่จะประกาศนโยบาย การเคลื่อนไหวหาเสียงเรียกคะแนน แต่เชื่อว่าพรรคการเมืองน่าจะพอใจระดับหนึ่ง,เพราะที่ผ่านมาเสียงเรียกร้องมุ่งไปที่เงื่อนเวลาที่จะทำให้การเตรียมการเลือกตั้งไม่พร้อมได้ จึงขอให้ ปลดล็อก,หากวันเลือกตั้งเป็นวันที่ 24 ก.พ.62 ด้วยเงื่อนเวลาและความสมบูรณ์ของกฎหมายทั้งระบบ น่าจะมีเวลาให้หาเสียงมากพอสมควร,ถ้าทุกอย่างลงตัวก็จะทำให้การเลือกตั้งเป็นไปในห้วงเวลาที่เหมาะสม สอดรับกับการได้เป็นประธานอาเซียน,เอามุมนี้มาเป็นจุดตัดสินใจดีกว่าข้อครหาเอาเปรียบพรรคอื่นๆ.,สายล่อฟ้า
การกำหนดวันเลือกตั้งต้องชัดเจน เพื่อให้สอดรับกับการเป็นเจ้าภาพจัดประชุมอาเซียนจึงมีความสำคัญไม่น้อย ที่สำคัญคือการที่จะได้นายกรัฐมนตรีคนใหม่ ภายใต้กติกาประชาธิปไตยที่สังคมโลกให้การยอมรับ
เลือกตั้ง,ประธานอาเซียน,ม.44,สายล่อฟ้า,กล้าได้กล้าเสีย